PSTC ยันไม่มีปัญหาผิดนัดชำระหนี้ มั่นใจเงินสดเพียงพอจ่ายตั๋ว B/E แน่นอน
PSTC ยันไม่มีปัญหาผิดนัดชำระหนี้ มั่นใจเงินสดเพียงพอจ่ายค่าตั๋ว B/E แน่นอน
25 ม.ค. 2560

บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC ระบุว่า ตามที่ปรากฏเป็นข่าวบนสื่อ Online และบน Social network ว่าบริษัทอยู่ในข่ายที่อาจเกิดการผิดนัดชำระหนี้ หรืออาจได้รับผลกระทบนั้น บริษัทชี้แจงว่าข่าวดังกล่าวไม่เป็นความจริงแต่อย่างใด เนื่องจากปัจจุบันบริษัทมีสัดส่วนหนี้สินต่อทุนอยู่ในระดับต่ำ มีกระแสเงินสดที่ได้รับจากการขายไฟฟ้า งานโครงการอื่นๆ รวมถึง เงินกู้ยืมระยะยาวจากสถาบันการเงิน จึงมั่นใจได้ว่า บริษัทมีกระแสเงินสดเพียงพอสำหรับการจ่ายคืนตั๋วแลกเงิน (B/E) ที่จะถึงกำหนดชำระในแต่ละช่วงเวลา ดังนั้น บริษัทขอยืนยันว่า บริษัทได้จัดเตรียมกระแสเงินสดสำหรับการจ่ายคืนตั๋วแลกเงิน (B/E) ไว้แล้ว ขอให้นักลงทุนไม่ต้องวิตกกังวลต่อข่าวดังกล่าว
 